নীতীশ কুমারকে ‘নির্বাচনী বর’ বলে কটাক্ষ অখিলেশের

ওয়েবডেস্ক- বিহারে (Bihar Election) ভোটের উত্তাপ বাড়ছে। রাজনৈতিক নেতা মন্ত্রীদের একে অপরের বিরুদ্ধে কাদা ছোঁড়াছুঁড়িতে যেন প্রতিযোগিতা শুরু হয়েছে। নীতীশ কুমারকে (Nitish Kumar) কটাক্ষ অখিলেশ যাদবের (Akhilesh Yadav) । নীতীশ কুমারকে ‘নির্বাচনী বর’ বলে কটাক্ষ অখিলেশের। অখিলেশ বলেন, নীতীশ বুঝে গেছেন, তিনি আর কোনও দিন মুখ্যমন্ত্রী হতে পারবেন না, তাই সবার গলাতেই মালা পরাচ্ছেন তিনি। নির্বাচনে রাজনীতে মাত্র ২৬ সেকেন্ডে সব কিছু বদলে দিতে পারে।

সমাজবাদী দলের নেতা, উত্তরপ্রদেশের প্রাক্তন মুখ্যমন্ত্রী অখিলেশ যাদব দারভাঙ্গায় এক সমাবেশে যোগদান করেন। সেই সমাবেশ থেকেই বিহারের মুখ্যমন্ত্রী নীতিশ কুমারের উপর তীব্র আক্রমণ শানিয়ে অখিলেশ বলেন, নীতীশ কুমার হলেন নির্বাচনী বর। সকলের গলাতেই মালা পরাচ্ছেন। কারণ উনি জানেন তিনি আর মুখ্যমন্ত্রী হতে পারবেন না। অখিলেশ মধ্যপ্রদেশ এবং মহারাষ্ট্রের মতো রাজ্যগুলিতেও একই ধরণের ঘটনা উল্লেখ করেছেন। ভোটারদের কাছে আবেদন করে যাদব বলেন, “আওধের মানুষ ইতিমধ্যেই বিজেপিকে পরাজিত করেছেন। এখন বিহার নির্বাচনে মগধের মানুষও একই কাজ করবে।”

আরও পড়ুন- তেজস্বীর দল ক্ষমতায় এলে বিহারে ফিরবে ‘জঙ্গলরাজ’! কটাক্ষ মোদির

উল্লেখ্য, আসন্ন বিহার বিধানসভা নির্বাচনের জন্য ক্ষমতাসীন জোটের ইশতেহার প্রকাশের বিষয়ে বিহারের মুখ্যমন্ত্রী নীতিশ কুমার এবং বিজেপি সভাপতি জেপি নাড্ডা সহ শীর্ষস্থানীয় এনডিএ নেতাদের একটি সংবাদ সম্মেলনের মাধ্যমে এটি শুরু হয়েছিল। এই সংবাদ সম্মেলনটি মাত্র ২৬ সেকেন্ড স্থায়ী হয়েছিল। এই সময়ের হিসাবকে সামনে রেখে নীতীশ কুমারের দিকে আক্রমণ শানান অখিলেশ।

উল্লেখ্য, টানা তিন দিন ধরে অবিরাম বৃষ্টিপাত নির্বাচনমুখী রাজ্যে প্রচার কাজ ভেস্তে দিয়েছে। মাথায় হাত নেতা নেত্রীদের।

দেখুন আরও খবর-